Suojakäsineet hoitotyössä

**Suojakäsineet suojaavat**

* vereltä, eritteiltä tai käsien likaantumiselta.
* eri aineiden käsien ihoa ärsyttävältä tai allergisoivalta vaikutukselta.
* leikkausten ja invasiivisten toimenpiteiden yhteydessä potilasta ja henkilökuntaa (steriilit suojakäsineet).

**Suojakäsineiden oikea käyttö**

* Suojakäsineet ovat potilas- ja työvaihekohtaisia. Riisu ne välittömästi työvaiheen jälkeen ja laita suoraan roskiin.
* Älä käytä suojakäsineitä tarpeettomasti.
* Desinfioi kädet ennen suojakäsineiden pukemista.
* Desinfioi kädet suojakäsineiden riisumisen jälkeen.
* Vaihda suojakäsineet heti, mikäli ne menevät rikki.
* Suojakäsineitä ei saa pestä eikä desinfioida.
* Siivouksessa käytettävät monikäyttöiset suojakäsineet voi pestä (kts. [erillinen ohje](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7b8F7BB23A-63D1-486B-87FD-35ECEB6A522B%7d&file=Siivouksessa%20k%C3%A4ytett%C3%A4v%C3%A4t%20suojak%C3%A4sineet.docx&action=default&DefaultItemOpen=1)).

**Suojakäsineiden valinta**

* Valitse suojakäsineet käyttötarkoituksen mukaan.
* Ota huomioon käsineiden kestävyys ja toimenpiteen aiheuttama rasitus.
* Ota huomioon potilaan ja työntekijän mahdollinen lateksi- l. kumiallergia.
* Lateksiallergiset voivat käyttää vinyylistä tai synteettisestä kumista valmistettuja käsineitä.
* Leikkauksissa, joissa on suuri käsineiden rikkoutumisen riski, käytetään kaksia käsineitä.
* Lapsipotilaiden leikkauksissa käytetään lateksittomia leikkauskäsineitä.

| **Käyttötarkoitus** | **Käsinetyyppi / materiaali** |
| --- | --- |
| Keskuslaskimokatetrien asettaminen (lyhyt- ja pitkäaikaiset)  Kirurgiset ja invasiiviset radiologiset toimenpiteet  Leikkaukset | Steriilit leikkauskäsineet |
| Alahengitysteiden imeminen (invasiivisesti ventiloitu tai trakeostomoitu potilas)  Lääkkeiden aseptinen valmistus  Pienet invasiiviset toimenpiteet  Pienten haavojen ompelu  Punktiot  Puudutukset  Steriili näytteenotto  Tuoreen (< 24 t) leikkaushaavan hoito  Virtsarakon katetrointi | Steriilit toimenpide-/ tutkimuskäsineet |

| **Käyttötarkoitus** | **Käsinetyyppi / materiaali** |
| --- | --- |
| GI-kanavan tähystykset  Haavan (>24 t) käsittely  Injektion anto  Kipsaus  Kosketusvarotoimipotilaan hoito  Näytteiden otto ja tutkiminen  Pakkaamattomien elintarvikkeiden käsittely  Perifeerisen kanyylin laitto  Preoperatiivinen leikkausalueen desinfektio  Puhdistus- ja desinfektioaineita käytettäessä (liuokset/pyyhkeet)  Synnytyksen hoito  Veren ja eritteiden käsittely | Tehdaspuhtaat suojakäsineet  - nitriili  - vinyyli  - lateksi |
| Jätteiden käsittely  Siivous  Välinehuolto | Monikäyttöiset käsineet |